Diari Oficial de la Generalitat Valenciana


Sumari del DOGV 2078, del 29-07-1993 (1993/828802)

DECRET 111/1993, de 19 de juliol del Govern Valencià, relatiu a la composició de les comissions provincials de qualificació d'activitats.
-----------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1993/07/19/111/dof/vci/html**

### Dades del document

Número de DOGV
:   2078

Data del DOGV
:   29-07-1993

Secció del DOGV
:   DISPOSICIONS GENERALS

Número del document
:   1993/828802


Data del document
:   19-07-1993

Organisme emissor
:   Conselleria de Medi Ambient

Tipus de document
:   Decret

Anàlisi jurídica

Decret 111/1993, de 19 de juliol, del Govern Valencià, relatiu a la composició de les comissions provincials de qualificació d'activitats.  
El Decret 158/1987, de 21 de setembre, del Govern Valencià, pel qual va aprovar el Reglament Orgànic i Funcional de la Conselleria d'Obres Públiques, Urbanisme i Transports, va regular a l'article 47 la composició de les comissions provincials de qualificació d'activitats, aleshores adscrites al Gabinet d'Ordenació del Territori i Medi Ambient del departament esmentat.  
Els successius canvis esdevinguts dins l'administració ambiental de la Generalitat Valenciana, concretats en la creació de l'Agència del Medi Ambient, adscrita a la Conselleria d'Administració Pública, mitjançant Decret 3/1989, de 16 de gener, del Govern Valencià, i, posteriorment, la creació de la Conselleria de Medi Ambient, amb l'assignació en aquesta darrera de les competències de la Generalitat Valenciana en matèria d'activitats qualificades, operada mitjançant Decret 12/1991, de 29 de juliol, del President de la Generalitat Valenciana, i també la mancança de regulació de la composició de les comissions provincials de qualificació d'activitats des del Decret 158/1987, precitat, en fan precisa una nova regulació.  
La vella regulació existent en relació amb l'actual composició de tals òrgans, peces fonamentals en el procediment d'obtenció de les llicències, en relació amb aquelles activitats subjectes a la Llei de la Generalitat Valenciana 3/1989, de 2 de maig, d'Activitats Qualificades, fa necessària la promulgació d'una norma que regule la composició de tals òrgans, adaptant-la de iure a l'actual realitat de l'administració ambiental de la Generalitat Valenciana.  
Per tot això, conformement a l'article 22.e) de la Llei de la Generalitat Valenciana 5/1983, de 30 de desembre, de Govern Valencià, a proposta del Conseller de Medi Ambient i amb la deliberació prèvia del Govern Valencià, en la reunió del dia 19 de juliol de 1993,  
DECRETE  
Article únic  
Les comissions provincials de qualificació d'activitats d'Alacant Castelló i València tenen la següent composició:  
- President: el Director General de Qualitat Ambiental, qui podrà delegar els directors territorials de la Conselleria de Medi Ambient, per a les respectives comissions provincials.  
- Secretari: un funcionari de la unitat d'activitats qualificades designat pel president de la comissió, amb veu però sense vot.  
- Vocals:  
a) El Director General de Justícia i Interior, de la Conselleria d'Administració Pública, o un funcionari designat per aquest.  
b) El Director General de Salut Pública, de la Conselleria de Sanitat i Consum, o un funcionari designat per aquest.  
c) El Director General d?Indústria i Energia, de la Conselleria d?Indústria, Comerç i Turisme, o un funcionari designat per aquest.  
d) El Director General de Treball, de la Conselleria de Treball i Afers Socials, o un funcionari designat per aquest.  
e) El Director General de Producció i Indústries Agràries, de la Conselleria d'Agricultura i Pesca, o un funcionari designat per aquest.  
f) El Director General d'Urbanisme i Ordenació Territorial, de la Conselleria d'Obres Públiques, Urbanisme i Transports, o un funcionari designat per aquest.  
g) Un diputat en representació de la diputació provincial.  
h) El Cap del Servei de Programació i Avaluació d'Impacte Ambiental, de la Direcció General de Qualitat Ambiental, de la Conselleria de Medi Ambient.  
i) Un representant de la Generalitat Valenciana, per a la respectiva comissió provincial.  
j) L'alcalde president de l'ajuntament de la capital de la província.  
k) Tres alcaldes presidents d'ajuntaments de la província designats per la Federació Valenciana de Municipis i Províncies i nomenats pel president de la comissió.  
- Ponents, amb veu però sense vot:  
El coordinador de ponències (tècnic responsable de la unitat de qualificació d'activitats), que actuarà com a ponent de la comissió.  
A més, el president de la comissió pot designar com a ponents (altres tècnics superiors), els funcionaris que hagen de dictaminar els projectes rebuts entre els que, a aquests efectes, els siguen proposats, a requeriment seu, per les conselleries i d'altres organismes que tinguen relació més directa amb l'activitat que es tracte, o per raó de les circumstàncies que se'n puguen derivar.  
DISPOSICIONS FINALS  
Primera  
Autoritzar el Conseller de Medi Ambient perquè dicte les disposicions escaients de desplegament d'aquest decret.  
Segona  
Aquest decret entrarà en vigor l?endemà de publicar-lo al Diari Oficial de la Generalitat Valenciana.  
València, 19 de juliol de 1993.  
El President de la Generalitat Valenciana,   
JOAN LERMA I BLASCO  
El Conseller de Medi Ambient,   
EMERIT BONO I MARTINEZ


Còpia Permalink ELI